Eila

Eila on naisen etunimi. Nimi yleistyi Suomessa 1900-luvun alkupuolella ja esiintyy harvinaisena myös Saksassa. Nimen alkuperästä ei ole varmuutta. Sitä on arveltu Elisabet-nimen lyhentymäksi tai muunnokseksi alkujaan irlantilaisesta nimestä Eileen, joka pohjautuu kelttiläiseen miellyttävää tarkoittavaan sanaan, mutta nimen yleistymiseen ovat todennäköisesti vaikuttaneet myös muut sitä äänteellisesti muistuttavat nimet, kuten Aila. Suomessa nimi Eila on vuoden 2019 loppuun mennessä annettu 39 411 henkilölle. Melkein puolet heistä on syntynyt 1920- tai 1930-luvulla. Viime aikoina Eila on ollut harvinainen nimivalinta, mutta on ennustettu, että 2020-luvulla se tulee olemaan taas suosittu nimi. Eilan nimipäivä on 30. lokakuuta. == Tunnettuja Eiloja == * Eila Alahuhta, kasvatustieteilijä ja logopedi * Eila Arjoma, näyttelijä ja ohjaaja * Eila Hakala (o.s. Koiso-Kanttila), koripalloilija * Eila Helander, suomalainen kirkkososiologian professori * Eila Hiltunen, kuvanveistäjä, Sibelius-monumentin tekijä * Eila Hyppönen, Suomen Journalistiliiton lainopillinen sihteeri ja entinen pääsihteeri * Eila Jaatinen, kirjailija ja kääntäjä * Eila Jokela, päätoimittaja * Eila Kaarresalo-Kasari, elokuvaohjaaja, ihmissuhdekouluttaja ja jazztoimittaja * Eila Kantola, lastenkirjailija * Eila Karhu, kuulantyöntäjä * Eila Kaukovalta, kirjailija * Eila Kaustia, kirjailija ja kuvittaja * Eila Kelo (o.s. Aaltonen), korkeushyppääjä ja viisiottelija * Eila Kivikk’aho (oik. Eila Sammalkorpi), runoilija ja suomentaja * Eila Koskikallio, kuulantyöntäjä ja kiekonheittäjä * Eila Kostamo, kirjailija, suomentaja ja kustannustoimittaja * Eila Kumpuniemi, voimanostaja * Eila Kurkela, kirjailija * Eila Kuurma, Center-Inn -ravintolaketjun perustaja * Eila Kyröläinen (o.s. Eskola), meloja * Eila Kännö, Sisäasiainministeriön Ulkomaalaistoimiston päällikkö 1970–1984 * Eila Lahti-Argutina, toimittaja ja tietokirjailija * Eila Lindfors, käsityökasvatuksen professori * Eila Mikola (o.s. Helin), juoksija * Eila Minkkinen, kuvanveistäjä ja hopeaseppä * Eila-Maija Mirolybov (o.s. Saksa), radiotoimittaja * Eila Nevalainen, tiedottaja ja toimittaja * Eila Nieminen, lastenkirjailija * Eila Paakkinen, kansakoulunopettaja ja lastenkirjailija * Eila Pajastie, kuvataidekriitikko * Eila Pehkonen, näyttelijä * Eila Peitsalo, näyttelijä * Eila Pellinen, iskelmälaulaja * Eila Pellinen, keskimatkojen juoksija * Eila Pennanen, kirjailija, kriitikko, esseisti ja suomentaja * Eila Pienimäki, iskelmälaulaja * Eila Pohjonen, lastenkirjailija * Eila Pyrhönen, uimari ja EM-mitalisti * Eila Rimmi, poliitikko (Vasemmistoliitto) * Eila Rinne, näyttelijä * Eila Roine, näyttelijä * Eila Ronkonen, kuulantyöntäjä * Eila Seppälä, kirjastoalan kehittäjä * Eila Tarvanen, kirjailija * Eila Tiainen, radiotoimittaja ja vasemmistoliittolainen poliitikko * Eila Torvela, iskelmälaulaja * Eila Tähtinen, koripalloilija * Eila Uitto, yritysjohtaja ja kauppaneuvos * Eila Valtanen, Kuhmon ent. kaupunginjohtaja == Kuvitteellisia Eiloja == * Eila, Taru Mäkelän elokuvassa Eila, Rampe ja Likka, * Eila Kiviranta, hahmo televisiosarjassa Salatut elämät * Eila Salonen, päähenkilö Jarmo Lampelan draamaelokuvassa Eila == Lähteet == Luokka:Etunimet